ddrg/super_eurlex huggingface dataset:
12006M046

Līguma par Eiropas Savien (konsolidētā versija) - VIII sadaļa - Nobeiguma noteikumi - 46. pants



Oficiālais Vēstnesis C 321 E , 29/12/2006 Lpp. 0033 - 0034

Oficiālais Vēstnesis C 325 , 24/12/2002 Lpp. 0030 - Konsolidēta versija

Oficiālais Vēstnesis C 340 , 10/11/1997 Lpp. 0170 - Konsolidēta versija

Oficiālais Vēstnesis C 191 , 29/07/1992 Lpp. 0063
Līguma par Eiropas Savienību konsolidētā versija - V SADAĻA: VISPĀRĪGI NOTEIKUMI PAR SAVIENĪBAS ĀRĒJO DARBĪBU UN ĪPAŠI NOTEIKUMI PAR KOPĒJO ĀRPOLITIKU UN DROŠĪBAS POLITIKU - 2. nodaļa: Īpaši noteikumi par kopējo ārpolitiku un drošības politiku - 2. iedaļa: Noteikumi attiecībā uz kopējo drošības un aizsardzības politiku - 43. pants



Oficiālais Vēstnesis 115 , 09/05/2008 Lpp. 0039 - 0039



43. pants 1. Uzdevumi, kas minēti 42. panta 1. punktā un kuru izpildē Savienība var izmantot civilos un militāros līdzekļus, ietver kopējas atbruņošanas operācijas, humanitāros un glābšanas uzdevumus, militārās konsultēšanas un palīdzības uzdevumus, konfliktu novēršanas un miera uzturēšanas uzdevumus, kaujas uzdevumus krīzes pārvarēšanai, tostarp miera atjaunošanu un stabilizāciju pēc konflikta novēršanas. Visi šie uzdevumi var veicināt cīņu pret terorismu, tostarp atbalstot trešās valstis terorisma apkarošanā to teritorijā. 2. Padome pieņem lēmumus, kas saistīti ar 1. punktā minētajiem uzdevumiem, nosakot to mērķus un darbības jomu, kā arī to īstenošanas vispārējos nosacījumus. Savienības Augstais pārstāvis ārlietās un drošības politikas jautājumos, darbojoties Padomes vadībā un ciešā un pastāvīgā sadarbībā ar Politikas un drošības komiteju, nodrošina šādu uzdevumu civilo un militāro aspektu koordināciju. --------------------------------------------------
Līguma par Eiropas Savienību konsolidētā versija - III SADAĻA: NOTEIKUMI ATTIECĪBĀ UZ SAVIENĪBAS IESTĀDĒM - 14. pants



Oficiālais Vēstnesis 115 , 09/05/2008 Lpp. 0022 - 0023



14. pants 1. Eiropas Parlaments kopīgi ar Padomi veic likumdošanas un budžeta pieņemšanas funkcijas. Tas veic politiskās kontroles un padomdevēja funkcijas saskaņā ar nosacījumiem, kas paredzēti Līgumos. Tas ievēlē Komisijas priekšsēdētāju. 2. Eiropas Parlaments sastāv no Savienības pilsoņu pārstāvjiem. To skaits nepārsniedz septiņi simti piecdesmit, neskaitot priekšsēdētāju. Pilsoņu pārstāvība ir līdzsvaroti proporcionāla, ar minimālo slieksni seši Parlamenta locekļi katrai dalībvalstij. Nevienai dalībvalstij nepiešķir vairāk par deviņdesmit sešām vietām. Eiropadome pēc Eiropas Parlamenta iniciatīvas un ar tā piekrišanu vienprātīgi pieņem lēmumu, ar kuru nosaka Eiropas Parlamenta sastāvu, ievērojot pirmajā daļā izklāstītos principus. 3. Eiropas Parlamenta locekļus ievēl uz pieciem gadiem vispārējās tiešās vēlēšanās brīvā un aizklātā balsojumā. 4. Eiropas Parlaments no savu locekļu vidus ievēlē priekšsēdētāju un prezidiju. --------------------------------------------------
Oficiālais Vēstnesis L 236 , 23/09/2003 Lpp. 0878 - 0878



3. PAKALPOJUMU SNIEGŠANAS BRĪVĪBA 1. 31997 L 0009: Eiropas Parlamenta un Padomes Direktīva 97/9/EK ( 1997. gada 3. marts) par ieguldītāju kompensācijas sistēmām (OV L 84, 26.3.1997., 22. lpp.). Atkāpjoties no Direktīvas 97/9/EK 4. panta 1. punkta, līdz 2007. gada 31. decembrim uz Poliju neattiecas minimālais kompensācijas apjoms. Polija nodrošina to, ka tās ieguldītāju kompensēšanas sistēma nodrošina segumu, kas līdz 2004. gada 31. decembrim ir vismaz EUR 7000, laikposmā no 2005. gada 1. janvāra līdz 2005. gada 31. decembrim — vismaz EUR 11000, laikposmā no 2006. gada 1. janvāra līdz 2006. gada 31. decembrim — vismaz EUR 15000 un laikposmā no 2007. gada 1. janvāra līdz 2007. gada 31. decembrim — vismaz EUR 19000. Pārejas laikā pārējās dalībvalstis saglabās tiesības apturēt savā teritorijā izveidotu Polijas ieguldījumu sabiedrību filiāļu darbību, kamēr šādas filiāles nepievienojas oficiāli atzītai ieguldītāju kompensēšanas sistēmai attiecīgajā dalībvalstī, lai tādējādi segtu starpību starp Polijas kompensācijas apjomu un 4. panta 1. punktā minēto obligāto apjomu. 2. 32000 L 0012: Eiropas Parlamenta un Padomes Direktīva 2000/12/EK ( 2000. gada 20. marts) par kredītiestāžu darbības sākšanu un veikšanu (OV L 126, 26.5.2000., 1. lpp.), ko groza: - 32000 L 0028: Eiropas Parlamenta un Padomes 18.9.2000. Direktīva 2000/28/EK (OV L 275, 27.10.2000., 37. lpp.). Prasība attiecībā uz sākumkapitālu, kas paredzēta Direktīvas 2000/12/EK 5. panta 2. punktā, līdz 2007. gada 31. decembrim neattiecas uz kooperatīvajām kredītiestādēm, kas Polijā nodibinātas līdz pievienošanās dienai. Polija nodrošina, ka šādu kooperatīvo kredītiestāžu minimālais sākumkapitāls līdz 2005. gada 31. decembrim ir vismaz EUR 300000 un no 2006. gada 1. janvāra līdz 2007. gada 31. decembrim — vismaz EUR 500000. Atbilstīgi 5. panta 4. punktam šādu uzņēmumu pašu kapitāls pārejas laikā, sākot no pievienošanās dienas, nedrīkst kļūt mazāks par augstāko sasniegto rādītāju. --------------------------------------------------
Oficiālais Vēstnesis L 236 , 23/09/2003 Lpp. 0911 - 0911



A. ATKRITUMU APSAIMNIEKOŠANA 31994 L 0062: Eiropas Parlamenta un Padomes Direktīva 94/62/EK ( 1994. gada 20. decembris) par iepakojumu un izlietoto iepakojumu (OV L 365, 31.12.1994., 10. lpp.). Atkāpjoties no Direktīvas 94/62/EK 6. panta 1. punkta a) un b) apakšpunkta, Slovēnija nodrošinās to, ka līdz 2007. gada 31. decembrim tiek sasniegti attiecībā uz turpmāk norādītajiem iepakojuma materiāliem paredzētie mērķi reģenerācijas un pārstrādes jomā, ievērojot turpmāk paredzētos starpposma mērķus: - plastmasas pārstrāde: līdz pievienošanās dienai — 9 % no svara, 2004. gadā — 12 %, 2005. gadā — 13 % un 2006. gadā — 14 % no svara; - kopējais reģenerācijas apjoms: līdz pievienošanās dienai — 36 % no svara, 2004. gadā — 40 %, 2005. gadā — 44 % un 2006. gadā — 48 % no svara. --------------------------------------------------
Oficiālais Vēstnesis L 236 , 23/09/2003 Lpp. 0919 - 0919



B. TIESĪBU AKTI VETERINĀRIJAS JOMĀ 31964 L 0433: Padomes Direktīva 64/433/EEK par veterinārsanitārajām prasībām svaigas gaļas ražošanai un tirdzniecībai (OV P 121, 29.7.1964., 2012., lpp.), un kuru turpmāk groza un konsolidē (OV L 268, 29.6.1991., 71. lpp.), kurā jaunākos grozījumus izdara: - 31995 L 0023: Padomes 22.6.1995. Direktīva 95/23/EK (OV L 243, 11.10.1995., 7. lpp.); 31977 L 0099: Padomes Direktīva 77/99/EEK ( 1976. gada 21. decembris) par dzīvnieku veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un tirdzniecību (OV L 26, 31.1.1977., 85. lpp.), un kuru turpmāk groza un atjaunina (OV L 57, 2.3.1992., 4. lpp.), kurā jaunākos grozījumus izdara: - 31997 L 0076: Padomes 16.12.1997. Direktīva 97/76/EK (OV L 10, 16.1.1998., 25. lpp.); 31991 L 0493: Padomes Direktīva 91/493/EEK ( 1991. gada 22. jūlijs), ar ko paredz veterinārsanitārās prasības zivsaimniecības produktu ražošanai un laišanai tirgū (OV L 268, 24.9.1991., 15. lpp.), un kurā jaunākos grozījumus izdara: - 31997 L 0079: Padomes 18.12.1997. Direktīva 97/79/EK (OV L 24, 30.1.1998., 31. lpp.). a) Strukturālās prasības, kas noteiktas Direktīvas 64/433/EEK I pielikumā, Direktīvas 77/99/EEK A un B pielikumā un Direktīvas 91/493/EEK pielikumā, līdz 2006. gada 31. decembrim nepiemēro attiecībā uz šā pielikuma papildinājumā uzskaitītajiem Slovākijas uzņēmumiem, ņemot vērā turpmāk izklāstītos nosacījumus. b) Kamēr vien iepriekš a) punktā minētie uzņēmumi izmanto šā panta noteikumus, produktus, kuru izcelsme ir šajos uzņēmumos, var — neatkarīgi no dienas, kad produktu laiž tirgū — laist vienīgi vietējā tirgū vai izmantot turpmākai pārstrādei tajā pašā uzņēmumā. Šos produktus jāmarķē ar īpašu veselības/identifikācijas apzīmējumu. Šā punkta iepriekšējā daļa attiecas arī uz visiem produktiem, kuru izcelsme ir integrētos gaļas ražošanas uzņēmumos, ja uz kādu šāda uzņēmuma daļu attiecas a) punkts. c) Slovākija nodrošina, ka pakāpeniski tiek panākta atbilstība a) punktā minētajām struktūras prasībām, ievērojot termiņus, kas šā pielikuma papildinājumā noteikti esošo nepilnību novēršanai. Slovākija nodrošina, ka darbību var turpināt vienīgi tie uzņēmumi, kas līdz 2006. gada 31. decembrim ir pilnībā izpildījuši šīs prasības. Slovākija iesniedz Komisijai gada ziņojumus par attīstību, kāda panākta katrā no papildinājumā uzskaitītajiem uzņēmumiem, kā arī to uzņēmumu sarakstu, kas attiecīgajā gadā novērsuši esošās nepilnības. d) Komisija var — pirms pievienošanās un līdz 2006. gada 31. decembrim — atjaunināt šā pielikuma papildinājumu, un šajā sakarā var sarakstu papildināt ar noteiktu skaitu uzņēmumu vai arī svītrot no saraksta uzņēmumus, ņemot vērā attīstību, kāda panākta esošo nepilnību novēršanā, un uzraudzības procesa gaitā izdarītos secinājumus. Sīki izstrādātus īstenošanas noteikumus, lai nodrošinātu iepriekš izklāstītā pārejas režīma sekmīgu piemērošanu, pieņem saskaņā ar Direktīvas 64/493/EEK 16. pantu, Direktīvas 77/99/EEK 20. pantu, Direktīvas 91/493/EEK 15. pantu. --------------------------------------------------
Oficiālais Vēstnesis L 236 , 23/09/2003 Lpp. 0917 - 0917



2. PAKALPOJUMU SNIEGŠANAS BRĪVĪBA 31997 L 0009: Eiropas Parlamenta un Padomes Direktīva 97/9/EK ( 1997. gada 3. marts) par ieguldītāju kompensācijas sistēmām (OV L 84, 26.3.1997., 22. lpp.). Atkāpjoties no Direktīvas 97/9/EK 4. panta 1. punkta, līdz 2006. gada 31. decembrim uz Slovākiju neattiecas minimālais kompensācijas apjoms. Slovākija nodrošina, ka tās ieguldītāju kompensēšanas sistēma nodrošina segumu, kas līdz 2004. gada 31. decembrim ir vismaz EUR 10000, laikposmā no 2005. gada 1. janvāralīdz 2005. gada 31. decembrim — vismaz EUR 13000 un laikposmā no 2006. gada 1. janvāra līdz 2006. gada 31. decembrim — vismaz EUR 16000 Pārejas laikā pārējās dalībvalstis saglabās tiesības apturēt savā teritorijā izveidotu Slovākijas ieguldījumu sabiedrību filiāļu darbību, kamēr šādas filiāles nepievienojas oficiāli atzītai ieguldītāju kompensēšanas sistēmai attiecīgās dalībvalsts teritorijā, lai tādējādi segtu starpību starp Slovākijas kompensācijas apjomu un 4. panta 1. punktā minēto obligāto apjomu. --------------------------------------------------
Oficiālais Vēstnesis L 236 , 23/09/2003 Lpp. 0843 - 0843



B. ATKRITUMU APSAIMNIEKOšANA 31994 L 0062: Eiropas Parlamenta un Padomes Direktīva 94/62/EK ( 1994. gada 20. decembris) par iepakojumu un izlietoto iepakojumu (OV L 365, 31.12.1994., 10. lpp.). Atkāpjoties no Direktīvas 94/62/EK 6. panta 1. punkta a) un b) apakšpunkta, Lietuva nodrošinās to, ka līdz 2006. gada 31. decembrim tiek sasniegti attiecībā uz turpmāk norādītajiem iepakojuma materiāliem paredzētie mērķi reģenerācijas un pārstrādes jomā, ievērojot turpmāk paredzētos starpposma mērķus: - plastmasas pārstrāde: līdz pievienošanās dienai — 10 % un 2004. gadā — 15 % no svara; - metāla pārstrāde: līdz pievienošanās dienai — 10 % un 2004. gadā — 15 % no svara; - kopējais pārstrādes apjoms: 2004. gadā — vismaz 25 % no svara; - kopējais reģenerācijas apjoms: līdz pievienošanās dienai — 21 %, 2004. gadā — 32 % un 2005. gadā — 37 % no svara. --------------------------------------------------
Oficiālais Vēstnesis L 236 , 23/09/2003 Lpp. 0791 - 0791



22. IESTĀDES 1. 31958 R 0001: Padomes Regula Nr. 1 ( 1958. gada 15. aprīlis), ar ko nosaka Eiropas Ekonomikas kopienā lietojamās valodas (OV B 17, 6.10.1958., 385. lpp.) un ko groza: - 11972 B: Akts par pievienošanās nosacījumiem un Līgumu pielāgojumiem — Dānijas Karalistes, Īrijas un Apvienotās Karalistes pievienošanās (OV L 73, 27.3.1972., 14. lpp.), - 11979 H: Akts par pievienošanās nosacījumiem un Līgumu pielāgojumiem — Grieķijas Republikas pievienošanās (OV L 291, 19.11.1979., 17. lpp.), - 11985 I: Akts par pievienošanās nosacījumiem un Līgumu pielāgojumiem — Spānijas Karalistes un Portugāles Republikas pievienošanās (OV L 302, 15.11.1985., 23. lpp.), - 11994 N: Akts par pievienošanās nosacījumiem un Līgumu pielāgojumiem - Austrijas Republikas, Somijas Republikas un Zviedrijas Karalistes pievienošanās (OV C 241, 29.8.1994., 21. lpp.). a) Regulas 1. pantu aizstāj ar šādu pantu: "1. pants Savienības iestāžu oficiālās valodas un darba valodas ir angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu un zviedru valoda." b) Regulas 4. pantu aizstāj ar šādu pantu: "4. pants Regulas un citus vispārēji piemērojamus dokumentus izstrādā divdesmit oficiālajās valodās." c) Regulas 5. pantu aizstāj ar šādu pantu: "5. pants "Eiropas Savienības Oficiālo Vēstnesi" publicē divdesmit oficiālajās valodās." 2. 31958 R 0001: Padomes Regula Nr. 1 ( 1958. gada 15. aprīlis), ar ko nosaka Eiropas Atomenerģijas kopienā lietojamās valodas (OV 17, 6.10.1958., 401. lpp.) un ko groza: - 11972 B: Akts par pievienošanās nosacījumiem un Līgumu pielāgojumiem — Dānijas Karalistes, Īrijas un Apvienotās Karalistes pievienošanās (OV L 73, 27.3.1972., 14. lpp.), - 11979 H: Akts par pievienošanās nosacījumiem un Līgumu pielāgojumiem — Grieķijas Republikas pievienošanās (OV L 291, 19.11.1979., 17. lpp.), - 11985 I: Akts par pievienošanās nosacījumiem un Līgumu pielāgojumiem — Spānijas Karalistes un Portugāles Republikas pievienošanās (OV L 302, 15.11.1985., 23. lpp.), - 11994 N: Akts par pievienošanās nosacījumiem un Līgumu pielāgojumiem - Austrijas Republikas, Somijas Republikas un Zviedrijas Karalistes pievienošanās (OV C 241, 29.8.1994., 21. lpp.). a) Regulas 1. pantu aizstāj ar šādu pantu: "1. pants Savienības iestāžu oficiālās valodas un darba valodas ir angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu un zviedru valoda." b) Regulas 4. pantu aizstāj ar šādu pantu: "4. pants Regulas un citus vispārēji piemērojamus dokumentus izstrādā divdesmit oficiālajās valodās." c) Regulas 5. pantu aizstāj ar šādu pantu: "5. pants "Eiropas Savienības Oficiālo Vēstnesi" publicē divdesmit oficiālajās valodās." --------------------------------------------------
Oficiālais Vēstnesis L 236 , 23/09/2003 Lpp. 0954 - 0954



Protokols Nr. 9 par Bohunices V1 kodolelektrostacijas 1. un 2. bloku Slovākijā AUGSTĀS LĪGUMSLĒDZĒJAS PUSES, NORĀDOT uz Slovākijas apņemšanos līdz 2006. gadam un 2008. gadam slēgt attiecīgi 1. un 2. bloku Bohunices V1 kodolelektrostacijā un deklarējot Savienības vēlēšanos turpināt līdz 2006. gadam sniegt finansiālu atbalstu, tādējādi turpinot pirmspievienošanās atbalstu, kas plānots no Phare programmas, lai atbalstītu Slovākijas pūliņus ekspluatācijas pārtraukšanā, NORĀDOT uz vajadzību pieņemt īstenošanas noteikumus attiecībā uz Kopienas turpmāko atbalstu, IR VIENOJUŠĀS PAR TURPMĀKO. 1. pants Slovākija apņemas vēlākais līdz 2006. gada 31. decembrim slēgt Bohunices V1 kodolelektrostacijas 1. bloku un vēlākais līdz 2008. gada 31. decembrim — šīs spēkstacijas 2. bloku, un pēc tam pārtraukt šo bloku ekspluatāciju. 2. pants 1. Laikposmā no 2004. gada līdz 2006. gadam Kopiena sniegs Slovākijai finansiālu palīdzību, lai atbalstītu tās pūliņus saistībā Bohunices V1 kodolelektrostacijas 1. un 2. bloka ekspluatācijas pārtraukšanu un to slēgšanas un ekspluatācijas pārtraukšanas seku novēršanu (turpmāk "palīdzība"). 2. Palīdzību paredz un īsteno — arī pēc Slovākijas pievienošanās Savienībai — atbilstīgi noteikumiem Padomes Regulā (EEK) Nr. 3906/89 ( 1989. gada 18. decembris) par ekonomisku atbalstu dažām Centrāleiropas un Austrumeiropas valstīm [1], ņemot vērā tās jaunākos grozījumus, kas izdarīti ar Regulu (EK) Nr. 2500/2001 [2]. 3. Laikposmā no 2004. gada līdz 2006. gadam palīdzības saistību apropriācijas ir EUR 90 miljoni, par ko katru gadu uzņemas saistības vienādā apjomā. 4. Palīdzību vai tās daļas var darīt pieejamas kā Kopienas ieguldījumu Bohunices Starptautiskajā ekspluatācijas pārtraukšanas atbalsta fondā, ko pārvalda Eiropas Rekonstrukcijas un attīstības banka. 3. pants Eiropas Savienība apzinās, ka Bohunice V1 kodolelektrostacijas ekspluatācijas pārtraukšana būs jāturpina pēc pašreizējā finanšu plāna beigām un ka šie pasākumi rada Slovākijai nozīmīgu finansiālu slogu. Lēmumos par ES palīdzības turpināšanu šajā jomā pēc 2006. gada šis stāvoklis tiks ņemts vērā. [1] OV L 375, 23.12.1989., 11. lpp. [2] OV L 342, 27.12.2001., 1. lpp. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - III SADAĻA. IEKŠPOLITIKA UN RĪCĪBA - II NODAĻA. EKONOMIKAS POLITIKA UN MONETĀRĀ POLITIKA - 2. iedaļa. Monetārā politika - III-188. pants



Oficiālais Vēstnesis 310 , 16/12/2004 Lpp. 0083 - 0083



III-188. pants Ne Eiropas Centrālā banka, ne kādas valsts centrālā banka, ne arī kāds to lēmējinstanču loceklis, īstenojot pilnvaras un veicot uzdevumus un pienākumus, ko uzliek Konstitūcija un Eiropas Centrālo banku sistēmas un Eiropas Centrālās bankas statūti, nelūdz un nepieņem norādījumus no Savienības iestādēm vai struktūrām, no kādas dalībvalsts valdības vai no kādas citas struktūras. Savienības iestādes vai struktūras un dalībvalstu valdības apņemas ievērot šo principu un nemēģināt ietekmēt Eiropas Centrālās bankas vai valstu centrālo banku lēmējinstanču locekļus, kad viņi veic amata pienākumus. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - III SADAĻA. IEKŠPOLITIKA UN RĪCĪBA - II NODAĻA. EKONOMIKAS POLITIKA UN MONETĀRĀ POLITIKA - 5. iedaļa. Pārejas noteikumi - III-197. pants



Oficiālais Vēstnesis 310 , 16/12/2004 Lpp. 0086 - 0087



III-197. pants 1. Dalībvalstis, par kurām Padome nav nolēmusi, ka tās atbilst nosacījumiem euro ieviešanai, turpmāk minētas kā "dalībvalstis ar izņēmuma statusu". 2. Dalībvalstīm ar izņēmuma statusu nepiemēro šādus Konstitūcijas noteikumus: a) vispārējo ekonomikas politikas pamatnostādņu daļu pieņemšana, kas kopumā attiecas uz eurozonu (III-179. panta 2. punkts); b) piespiedu līdzekļi pārmērīga budžeta deficīta novēršanai (III-184. panta 9. un 10. punkts); c) Eiropas Centrālo banku sistēmas mērķi un uzdevumi (III-185. panta 1., 2., 3. un 5. punkts); d) euro emisija (III-186. pants); e) Eiropas Centrālās bankas akti (III-190. pants); f) pasākumi, kas attiecas uz euro izmantošanu (III-191. pants); g) monetārie nolīgumi un citi pasākumi, kas saistīti ar valūtas maiņas kursa politiku (III-326. pants); h) Eiropas Centrālās bankas Valdes locekļu iecelšana (III-382. panta 2. punkts); i) eirolēmumi par kopēju nostāju jautājumos, kas ir īpaši nozīmīgi ekonomikas un monetārajai savienībai kompetentās starptautiskās finanšu iestādēs un konferencēs (III-196. panta 1. punkts); j) pasākumi, lai nodrošinātu vienotu pārstāvību starptautiskās finanšu iestādēs un konferencēs (III-196. panta 2. punkts). Tādējādi šajos apakšpunktos minētajos pantos lietotais termins "dalībvalstis" nozīmē dalībvalstis, kuru naudas vienība ir euro. 3. Saskaņā ar Eiropas Centrālo banku sistēmas un Eiropas Centrālās bankas statūtu IX nodaļu dalībvalstīm ar izņēmuma statusu un to centrālajām bankām nav tiesību un pienākumu Eiropas Centrālo banku sistēmā. 4. Padomes locekļiem, kuri pārstāv dalībvalstis ar izņēmuma statusu, balsstiesības aptur, nosakot Padomes pasākumus, kas minēti 2. punktā uzskaitītajos pantos, kā arī šādos gadījumos: a) pieņemot ieteikumus dalībvalstīm ar izņēmuma statusu atbilstīgi daudzpusējai uzraudzībai, tostarp ieteikumus par stabilitātes programmām un brīdinājumiem (III-179. pants, 4. punkts); b) nosakot pasākumus saistībā ar pārmērīgu budžeta deficītu attiecībā uz valstīm, kuru naudas vienība ir euro (III-184. pants, 6., 7., 8. un 11. punkts). Kvalificēts balsu vairākums ir vismaz 55 % pārējo to Padomes locekļu balsu, kuri pārstāv iesaistītās dalībvalstis un aptver vismaz 65 % šo dalībvalstu iedzīvotāju. Bloķējošais mazākums ietver vismaz minimālo šo pārējo Padomes locekļu skaitu, kuri pārstāv vairāk nekā 35 % iesaistīto dalībvalstu iedzīvotāju, papildus balsojot vienam loceklim; pretējā gadījumā uzskata, ka panākts kvalificēts balsu vairākums. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - III SADAĻA. IEKŠPOLITIKA UN RĪCĪBA - V NODAĻA. JOMAS, KURĀS SAVIENĪBA DRĪKST VEIKT ATBALSTA, KOORDINĀCIJAS VAI PAPILDU DARBĪBU - 3. iedaļa. Kultūra - III-280. pants



Oficiālais Vēstnesis 310 , 16/12/2004 Lpp. 0125 - 0126



III-280. pants 1. Savienība veicina dalībvalstu kultūru uzplaukumu, respektējot to nacionālās un reģionālās atšķirības un vienlaikus pievēršot uzmanību arī kopīgajam kultūras mantojumam. 2. Savienības rīcības mērķis ir veicināt dalībvalstu sadarbību un vajadzības gadījumā atbalstīt un papildināt to rīcību šādās jomās: a) Eiropas tautu kultūras un vēstures zināšanu uzlabošana un popularizēšana; b) Eiropas nozīmes kultūras mantojuma glabāšana un sargāšana; c) nekomerciāli kultūras sakari; d) jaunrade mākslā un literatūrā, arī audiovizuālajā jomā. 3. Savienība un dalībvalstis kultūras jomā veicina sadarbību ar trešām valstīm un kompetentām starptautiskām organizācijām, jo īpaši ar Eiropas Padomi. 4. Rīkojoties saskaņā ar citiem Konstitūcijas noteikumiem, Savienība ņem vērā kultūras aspektus, jo īpaši, lai respektētu un veicinātu kultūru daudzveidību. 5. Lai palīdzētu sasniegt šajā pantā minētos mērķus a) eirolikumos vai eiroietvarlikumos nosaka veicināšanas pasākumus, neparedzot dalībvalstu normatīvo aktu saskaņošanu. Tos pieņem pēc apspriešanās ar Ekonomikas un sociālo lietu komiteju, b) Padome pēc Komisijas priekšlikuma pieņem ieteikumus. --------------------------------------------------
Līgums par Konstitūciju Eiropai - III DAĻA. SAVIENĪBAS POLITIKA UN DARBĪBA - I SADAĻA. VISPĀRĒJI PIEMĒROJAMI NOTEIKUMI - III-122. pants



Oficiālais Vēstnesis 310 , 16/12/2004 Lpp. 0056 - 0056



III-122. pants Neskarot I-5., III-166., III-167. un III-238. pantu un ņemot vērā to, cik svarīgi ir pakalpojumi ar vispārēju tautsaimniecisku nozīmi un cik augstu tos vērtē Savienībā, kā arī to, cik tiem ir liela nozīme sociālas un teritoriālas kohēzijas veicināšanā, Savienība un dalībvalstis, nepārsniedzot savas attiecīgās pilnvaras, kā arī Konstitūcijas piemērošanas jomu, gādā, lai, sniedzot minētos pakalpojumus, būtu ievēroti tādi - jo īpaši ekonomiski un finanšu - principi un nosacījumi, kas ļauj īstenot to uzdevumus. Šo pakalpojumu nodrošināšanas, pasūtīšanas un finansēšanas principus un nosacījumus formulē eirolikumos, neskarot dalībvalstu kompetenci sniegt un finansēt šos pakalpojumus, kā arī panākt šo pakalpojumu izpildi atbilstīgi Konstitūcijai. --------------------------------------------------